Marôka
I Marôka na Fanjakan' i Marôka (amin' ny fiteny arabo: المملكة المغربية) dia firenena any amin' ny tapany andrefana ao Afrika Avaratra, ao amin' ny vondron' i Magreba, izay manana morontsiraka ao amin’ ny Ranomasimbe Atlantika, manana velaran-tany mirefy 453 730 km². Ny renivohiny dia i Rabat. Atao hoe Marôkana ny vahoakan' io firenena io. 

Voafaritry ny Ranomasimbe Atlantika i Marôka any andrefana, ny Ranomasina Mediteranea any avaratra-atsinanana ary voafaritry ny andilan' i Gibraltar any avaratra. I Marôka dia mizara sisintany amin' i Aljeria, amin' i Sahara Andrefana any atsimo, amin' i Maoritania any atsimo-atsinanana raha tsy raharahaina i Sahara Andrefana.
Ahitana tany lemaka midadasika sy tendrombohitra avo ny tanin’ i Marôka. Ao no misy ny tendrombohitra avo indrindra any Afrika Avaratra, ka isan’ izany i Haut-Atlas izay manana haavo 4 165 m ao amin’ ny djebel Toubkal. 

Maro mifindra monina any ivelan’ ny taniny ny Marôkana, ka ny maro amin’ izany dia any Frantsa sy any Italia ary any Belzika. Ny fiteny arabo no fiteny ôfisialin’ i Marôka.

Nifandimby nanjakazaka tao Marôka i Espaina sy i Frantsa ary ny Fanjakana Mitambatra (ny Britanika) nanomboka tamin’ ny taona 1860. I Frantsa no nanjanaka azy farany nanomboka tamin’ ny taona 1912 mandra-pahazoany ny fahaleovan-tenany tamin’ ny taona 1956.

I Marôka dia fanjakana ara-dalampanorenana, ny mpanjakan' i Marôka ankehitriny dia i Mohammed VI, anisan' ny fanjakana antitra indrindra eto an-tany ny fanjakan' i Marôka. Mpikambana ao amin' ny vondron' i Magreba arabo, ny Francophonie ary Organisation de la Conférence Islamique i Marôka. Tsy mpikambana ao amin' ny Vondrona Afrikana i Marôka, fa te-hanamafy ny fifandraisany amin' ny Vondrona Eorôpeana. Tamin' ny 1987, nanandrana niditra tao amin' ny CEE i Marôka, fa tsy tafiditra; nahazo "statut avancé" i Marôka tamin' ny Vondrona Eorôpeana. Tamin' ny 15 Mey 2009, niditra tamin' ny Centre Nord-Sud du Conseil de l'Europe i Marôka.

Jereo koa 
Firenena ao Afrika:

Afrika Atsimo - Alzeria - Angôla - Benino - Borkina Fasô - Borondy - Bôtsoana - Ejipta - Eritrea - Esoatiny (Soazilandy taloha) - Etiôpia - Gabôna - Gambia - Ganà - Ginea - Ginea Bisao - Ginea Ekoatôrialy - Jibotỳ - Kamerona - Kapvera - Kenia - Kômôro - Kôtidivoara - Lezôtô - Liberia - Libia - Madagasikara - Malaoy - Malỳ - Maorisy - Maoritania - Marôka - Môzambika - Namibia - Nizera - Nizeria - Oganda - Repoblika Arabo Saharaoy Demôkratika - Repoblika Demôkratikan' i Kôngô - Repoblikan' i Afrika Afovoany - Repoblikan' i Kôngô - Roanda - Saô Tôme e Prinsipe - Seisely - Senegaly - Siera Leôna - Sodàna - Sodàna Atsimo - Sômalia - Sômalilandy - Tanzania - Tôgô - Tonizia - Tsady - Zambia - Zimbaboe

Kôntinenta eto an-tany

 Afrika
 Amerika (Amerika Avaratra - Amerika Atsimo)
 Azia
 Eorôpa
 Ôseania
 Antarktika
 Sahara Andrefana

Tsiahy 

Firenena ao Afrika
Firenena
Marôka